ArabovMK/tajik-wikipedia-corpus huggingface dataset:
Гачкорӣ

Гачкорӣ — навъи хеле маъмули ҳунари ороишиву амалӣ, ки дар пардози дохилу беруни биноҳои маъмурӣ истифода мешавад. Ҳунари гачкорӣ назди ниёкони тоҷикон аз аҳди бостон чун навъи баргузидаи ҳунари ороишии муҳташам ба дараҷаи равнақ расида будааст. Намунаҳои олии он дар кӯшку кохҳои бостонии Ҳайратон ба назар мерасанд. Дар аҳди Темуриён -ҳои гачкоришуда басо маъмул шуданд. Анъанаи ҳунари гачкорӣ дар масири таърих такмил ёфта, усулҳои устувори техникию ороишӣ пайдо кард. "Заминкор" (дар сатҳи ҳамвор буридани нақш), "Лӯлапардоз" (ба шакли тухм ва лӯла ҷой додани нақшҳои ислимӣ ва гиреҳ — нақши барҷаста), "Пахтапардоз" (кофта ва бурида гирифтани қисмҳои охири гач — нақши бурида), "Табақпардоз" (анвои нақши нафису усулан мураккабсохти рустаниҳо), "Чокапардоз" (кандакории дуқабата, яъне, мобайни нақшҳо нисбатан умқӣ бурида мешаванд — нақши фурӯрафта, фурӯхамида) ва ғ. аз намунаҳои услуби ин навъи санъатанд. Ҳунари гачкорӣ дар замони шӯравӣ дар ороиш ва пардози меъмории иморатҳои маъмурӣ ва фарҳангию маърифатӣ (чойхона, фарҳангсароҳо, китобхонаҳо ва ғайра), манзилҳои иқоматӣ маъмул буд. Ороиши Театри давлатии академии опера ва балети ба номи С. Айнӣ, Театри давлатии академии драмавии тоҷик ба номи А. Лоҳутӣ, меҳмонхонаи "Тоҷикистон", Кохи Ваҳдат, чойхонаҳои "Роҳат"-у "Саодат" ва ғ. (Душанбе), Кохи Арбоб ва Театри мазҳакаи мусиқии ба номи Камоли Хуҷандӣ (Хуҷанд), Осорхонаи ҷумҳуриявии таъриху кишваршиносии ба номи Рӯдакӣ (Панҷакент), чойхонаҳои "Ором"-у "Лола"-и Исфара ва дигар иморатҳои ҷумҳурӣ аз намунаҳои беҳтарини ин навъи ҳунаранд. Имрӯз ҳунари гачкорӣ пурвусъат идома ёфта, шеваҳои муассири он дар иморатҳои Қасри Миллат, Кохи Сомон, Кохи Истиқлол, Вазорати корҳои хориҷии Тоҷикистон, Осорхонаи миллии Тоҷикистон, даромадгоҳи Боғи Ирам, чойхонаҳои "Хуррамшаҳр" (Данғара) ва "Хоруғ", мақбараи Мирсайид Алии Ҳамадонӣ ва ғ. истифода шудаанд. Ҳоло дар иморатҳои маъмурию фарҳангӣ ва иқоматӣ гачандова васеъ истифода мешавад. Бахусус гачкории хонаҳои иқоматӣ, ки бо номи "пардози аврупоӣ" машҳур аст, ривоҷ ёфтааст.
Гашенева (деҳа)

Гашенева — деҳаест дар Русия, ки дар ҳайати ноҳияи Каменский, вилояти Свердловск медарояд.
Доминик Ҳашек

Доминик Ҳашек (чехӣ: январи 1965, Пардубисе, Чехословакия) — хоккейбози чех, дарвозабон. Дар ҳайати дастаи мунтахаби Чехословакия ва Чехия чемпиони олимпӣ. Дар 53 мусобиқаи чемпионатҳои ҷаҳон ва бозиҳои олимпӣ ширкат кардааст.
Гашени (деҳа)

Гашени — деҳаест дар Русия, ки дар ҳайати ноҳияи Невянский, вилояти Свердловск медарояд.
Гашурн

Гашурн — ҷамоат дар Утриш, дар замини федералии Форарлберг. Тобеъи ҳавзаи Блудентс аст. Аҳолӣ — 1647 нафар (31 марти 2008). Масоҳат — 176,78 км. Рамзи расмӣ —.
Гашти соат

Гашти соат — тағйири ислоҳ даровардан ба соат дар воҳиди вақт. Вобаста ба интихоби ин воҳид гашти соат шабонарӯзӣ, соатӣ, лаҳзавӣ ва ғ. мешавад. Ҳангоми манфӣ будани гашт соат пеш рафта, дар вақти мусбат будан торафт бештар қафо мемонад. Бузургии гашти соат ба танзимсозии кори соат вобаста бошад ҳам, сифати соатро муайян намекунад. гашти соат аз таъсири омилҳои гуногун, мас., ҳарорат, майдони магнитӣ, фишори атмосферӣ, шитоби афтиши озод, ларзиш ва лапиш (вибратсия, навасон), механизм ва тамоюли соат, инчунин аз дараҷаи тофти пружинаи соат (ё болоравии порсанги он) ва ғ. тағйир меёбад.
Гашково (ноҳияи Бабаев, Вологда)

Гашково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бабаев, ки дар вилояти Вологда қарор дорад, дохил мешавад.
Гаэл Сандовал

Уолтер Гаэл Сандовал Контрерас (ноябри 1995, Гуадалахара, Халиско, Мексика) — футболбози мексикагӣ, нимҳимоятгари ҳуҷумкуни канорӣ.
Гаюин (минерал)

Гаюин (гаюнит) — минерал, формулаи кимиёиаш 4-8 6 6 24 1-2. Таркибаш аз 36,4% 2, 31% 2 3, 18,8% 2, 5,7% иборат аст. Баъзан 2 дорад. Сохтори кристаллбандиаш кубӣ.
Гашкино (ноҳияи Гороховетс)

Гашкино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Гороховетс, ки дар вилояти Владимир қарор дорад, дохил мешавад.
Гаҳворабандон

Гаҳворабандон — як навъ маросими оилавӣ мебошад, ки ба муносибати бори аввал ба гаҳвораи нав бастани тифли навзод барпо мешавад. Вақте ки навхонадорон соҳиби фарзанди нахустин шуданд, одатан пас аз баромадани чиллаи кӯдак (дар баъзе ҷойҳо баъд аз 3-7 рӯзи таваллуд) падару модари арӯс барои тифли навзод гаҳвора ва лавозимоти онро харида, ҳамроҳ бо туҳфаҳои дигар дар рӯзи муайяншуда ба хонаи духтарашон мебаранд. Пас аз зиёфат ва меҳмондорӣ гаҳвораи навро дар мобайни хонае, ки занҳо дар гирди хона нишастаанд, мегузоранд. Ягон кампири табаррук, ё зани хушбахте, ки соҳиби фарзандони солиму солеҳ бошад, бо дуо ва нияти нек гаҳвораро омода месозад. Зани дигаре аз наздикони хонавода дар табақчае испандро дуд карда, ба атрофу зери гаҳвора мегардонад. Чун гаҳвора омода шуд, пиразани табаррук ё зани серфарзанд тифлро ба даст гирифта, ду маротиба ба гаҳвора нодуруст, сарашро дар ҷойи пойҳо ва пойҳоро дар таксарӣ мегузорад. Дар ҳар дафъа кампир аз ҳозирин мепурсад: "Дар ин ҷо хобаш кунам?". Ҳозирин ҷавоб медиҳанд: "Не, момояш, росташ хоб кун". Дар навбати сеюм ӯ тифлро дуруст мехобонад ва ангушти ишоратиашро ба даҳони кӯдак расонида мегӯяд: "Хобамро, бачаам, ба ту додам". Дар баъзе ҷойҳо момо пас аз бастани кӯдак ба гаҳвора дуои зеринро мехонад: "Хобаки гургакон, хоби сагакон, хоби ҳамсоягон, ҳамааш аз ту!". Пас аз анҷом ёфтани гаҳворабандӣ модари тифл ба сари кампири табаррук ё момодоя ҳамчун туҳфа рӯймолчаи сафед мепартояд. Инчунин аз бастани кӯдак модари тифл ба атрофи гаҳвора чормағзу тутмавиз, қанду кулча мепошид ва онҳоро иштирокдорони маросим, махсусан, бачаҳо чида мегиранд. Дар баъзе ноҳияҳо модари тифл аз нони фатир се ё ҳафт бор газида, луқмаҳоро ба гаҳвора, зери болишти кӯдак мегузорад, то ки ҳам ризқаш васеъ шаваду ҳам нон нигаҳбонаш бошад. Баъзеҳо ба таги кӯрпаи гаҳвора корд ё ягон олоти оҳанинро бо мақсади дифоъ аз маҳлуқоти афсонавии зиёнрасон мегузоранд. Барои аз чашми бад нигоҳ доштан ба дастаи гаҳвораи муҳраи чашмӣ мебанданд. Тарзи баргузорӣ ва урфу одатҳои маросими гаҳворабандон дар манотиқи гуногуни Тоҷикистон ва инчунин дар байни тоҷикони Ӯзбекистон аз ҳамдигар тафовут дорад. 1 Пайвандҳо Адабиёт Нигаред.
Гаюри (ноҳияи Прохоров)

Гаюри — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Прохоров, ки дар вилояти Белгород қарор дорад, дохил мешавад.
Гашти варзишӣ

Гашти варзишӣ, пиёдаравии суръат — маҷмӯае аз риштаҳои варзиши сабук дар масофаи тӯлонӣ аст, ки дар роҳ ё пайроҳа баргузор мешавад. Он аз гашти муқаррарӣ бо тирак кардани амудии пойҳо ва такя додани онҳо ба замин фарқ дорад; монанди дав нест, ки дар ин ҳолат пой бояд озод ва бидуни такя бар замин бошад. Суръати гашти варзишӣ 2-2,5 баробар тезтар аз гашти маъмулист. Гашти варзишӣ дар барномаи Бозиҳои олимпӣ шомил буда, барои мардон берун аз варзишгоҳ ба масофаи 20 км ва 50 км, барои занон ба масофаи 20 км дар назар дошта шудааст. Мусобиқаҳо ба масофаи 400 м дар роҳравҳои варзишгоҳҳои боз (дорои 10 000 ва 20 000 ҷой) ва 200 м дар роҳравҳои дохили толорҳо (барои 5000 ҷой) баргузор мешаванд. Дар гашти варзишӣ барои варзишгар риояи ду қоида ҳатмист: нахуст, ҳатман бо замин васл бояд бошад ва ин пайванд набояд аз назари бинанда пинҳон монад; дуввум, аз лаҳзаи нахусти ҳаракат бояд пой ба шакли амудӣ, ба истилоҳ тирак бояд бошад, яъне, хам назада ба замин васл шавад. Дар ҳолати вайрон кардани қоида, варзишгар аз мусобиқа хориҷ карда мешавад. Техникаи гашти варзишгарро дар масири мусобиқа доварон, ки бояд аз 6 то 9 нафар бошанд, арзёбӣ мекунанд. Мусобиқаҳои гашти варзишӣ дар нимаи дуввуми садаи нахуст дар Британия, баъдан дар Канада, ИМА, Шветсия, Фаронса, Олмон, Русия ва ғ. баргузор гардидаанд. Гашти варзишӣ дар ИМА, Олмон, Британия, Мексика, Итолиё, Чехия, Ҷопон, Хитой ва ғ. рушд кардааст. Дар Тоҷикистон аз соли 1932 мусобиқаҳои ҷумҳуриявии гашти варзишӣ доир мегарданд. Дар мусобиқаҳои умумииттифоқӣ устодони варзиш В. Анисимов (50 км), А. Абдусатторов (50 км) бомуваффақият ҳунарнамоӣ карданд. Дар инкишофи гашти варзишӣ дар ҷумҳурӣ Мураббии хизматнишондодаи Тоҷикистон Г. Паничкин саҳми бузург гузоштааст. Вай чемпиони дукаратаи (1958 ва 1962) ИҶШС буда, соли 1962 дар чемпионати Аврупо (Белград) соҳиби ҷойи дуввум гаштааст. Ёрони ӯ В. Герус, С. Бантиков дар мусобиқаҳои Иттиҳоди Шӯравӣ борҳо пирӯзӣ ба даст оварда буданд. Гашти варзишӣ имрӯз ҳам дар Тоҷикистон роиҷ аст. Варзишгарони тоҷик ҳар сол дар мусобиқаҳои варзишии тобистонии ҷумҳуриявӣ ширкат менамоянд. Занҳо дар масофаи 10 км қувваозмоӣ мекунанд. Соли 2010 варзишгарони тоҷик Шокир Эрматов ва Шуҳрат Эрматов дар мусобиқаҳои байналмилалӣ оид ба гашти варзишӣ дар ш. Сарански Федератсияи Русия ширкат намуданд.
Гашково (ноҳияи Вожегод, Вологда)

Гашково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вожегод, ки дар вилояти Вологда қарор дорад, дохил мешавад.
Гаҳвора

Гаҳвора, маҳд — ҷойхоби махсуси кӯдак, ки дар он тифлро баъди 7-10-рӯзагӣ баста, барои хобондан меҷунбонанд. Ҳунармандон гаҳвораро аз чӯби бед, чормағз, зардолу ва пояашро бештар аз чӯби тут месозанд. Маъмулан, дарозии гаҳвора 1-1,5 м, бараш 35-45 см ва баландиаш зиёда аз 50-60 см мешавад. Асосан гаҳвора аз даста ва тахтчӯба иборат буда, поинтари тахтчӯбаро барои тубак (сиба) сӯрох мекунанд. Даставу тахтчӯба аз ду тараф бо чанбарҳои нимдоира васл мешаванд. Барои муҳофизати сар ва пойи кӯдак ба дохили чанбар ба тарзи амудӣ чӯбакҳо мегузоранд. Даставу чанбарҳо ва қасқони гаҳвораро наққошиву кандакорӣ мекунанд. Ҳамчунин барои бозии кӯдак дар ҷо-ҷойи даста ғилдаракчаҳои кунгурадори чӯбӣ ва ҳар гуна марҷону зангӯлаҳо меовезанд. Дар тахтчӯбаи гаҳвора халта ё кӯрпачаи махсуси аз арзан ё пӯсти нахӯд пуршударо меандозанд. Сипас ба болои он кӯрпачаи тунуки пахтагӣ ё рӯйҷо паҳн мекунанд. Зери сари кӯдак болиштча гузошта, барои пешгирӣ кардани нақси устухони косаи сар тагсариро андаке чуқурак мекунанд. Дасту пойи кӯдакро бо дастпечаку пойпечак печонида, тавассути дастбандак, ки ба чӯби дарози дар байни пояҳо гузошташуда пайванданд, ба воситаи бандҳои пашмӣ ё ресмонӣ ба дастаи гаҳвора мебанданд. Болои гаҳвораро бо гаҳворапӯш, ки шакли махсус дошта, аз қисматҳои болоиву поинӣ иборат аст, мепӯшонанд. Гаҳворапӯшро дар сари гаҳвора қуббаҳо нигоҳ медоранд. Тахтчӯбаи гаҳвораи водӣ нисбатан амиқтар ва пояҳояш мудаввар, вале гаҳвораи мардуми кӯҳистон сатҳӣ буда, пояҳои кунҷ доранд. Гаҳвора аз қадимулайём дар байни мардуми Осиёи Марказӣ, Шарқи Наздик ва Миёна, Ҳиндустон маъмул аст. Ҳоло шакли нави гаҳвораи бо пойҳои ғилдиракдор ихтироъ шудааст, ки ба алвончак шабоҳат дорад. гаҳвораи мазкур бо такон муддате алвонҷ хӯрда, кори модарро то андозае осон мегардонад. Дар бозорҳои шаҳру ноҳияҳои Тоҷикистон навъҳои гуногуни гаҳвора ба фурӯш бароварда мешаванд, ки маҳсули дасти устоҳои чирадаст мебошанд. Устоҳои гаҳворасоз қариб дар ҳамаи шаҳру ноҳияи Тоҷикистон фаъолият доранд. Гаҳвораи миллатҳои гуногун.
Гаҳворабахш

Гаҳворабахш, говарабахш — одати аз тарафи волидон ба ҳам номзад кардани писару духтари навзод, ки баъди ба балоғат расидан бояд ба издивоҷи ҳамдигар дароянд. Ин расми анъанавӣ дар байни тоҷикон ва дигар халқҳои Шарқ аз замонҳои қадим маъмул аст. Агар дар ду хонаводаи ба ҳам наздик дар яке писар ва дар дигаре духтар таваллуд шавад, бо нияти мустаҳкам шудани риштаи хешутаборӣ онҳоро ба ҳам гавҳорабахшё худ номзад эълон мекарданд. То ба балоғат расидани кӯдакон оилаҳои писар ба духтар ҳадяҳо ва туҳфаҳои идона мефиристоданд. Баъди ба балоғат расидани онҳо ва фароҳам омадани шароити тӯй гавҳорабахшҳоро ба ҳам оиладор мекарданд. Барои ифода кардани мақсади гавҳорабахшҳар ду ҷониб амалу одатҳои гуногунро риоя мекарданд: тарафи писар бо тоқӣ, бари ҷома ва ё нӯги остин таги дари хонаи духтардорро мерӯфт. Баъзеҳо писару духтари гавҳорабахшро бо навбат дар як гаҳвора мебастанд; ба ҳавлии духтардор кунда оварда мепартофтанд; баробари таваллуди духтар писардор гӯши ӯро сӯрох карда, гӯшвор тақдим мекард ва ғ. Ба муносибати гавҳорабахшва номзадкунӣ занон дар хонаи духтардор маросим ороста, доиразанию сурудхонӣ мекарданд. Пас аз ин байни ин ду оила ақди қудоӣ баста шуда, рафту омад ва доду гирифт то ба балоғат расидани номзадҳо давом меёфт. Гоҳе аҳду паймони қудоҳо бо баъзе сабабҳо вайрон мешуд ва ҷавонон ба якдигар намерасиданд. Тибқи боварҳои мардумӣ, гӯё, ҳар нафаре, ки расми гавҳорабахшро вайрон кардааст, гирифтори бадбахтӣ мешудааст. Гавҳорабахшро дар байни тоҷикон инчунин бо номҳои "доманчок" (Ҳисор), "домандаронӣ" (Мастчоҳ, Яғноб, Варзоб), "риштабандӣ" (деҳаи Фориш), "кундапартоӣ" (Варзоб) ва ғ. ном мебаранд. Нигаред низ Эзоҳ Адабиёт.
Гаҳворасозӣ

Гаҳворасозӣ - ҳунари сохтани гаҳвора. Дар он кӯдак аз ҳафт-даҳ рӯзагиаш то 2-3- солагиаш мехобад. Устоҳои гаҳворасоз мавриди сохтани гаҳвора ҳунари худро бо меҳру муҳаббати беандоза ба кӯдакон изҳор медоранд. Ҳунарманд заҳмат харҷ намуда, кӯшиш мекунад, ки гаҳвора роҳатбахшу мунаққаш бошад ва ба тифл аз оғоз эҳсоси зебоипарастиро тақдим намояд. Гаҳвораро аз чӯби дарахтони бед,чинор, чормағз, зардолу ва пояашро бештар аз чӯби тут месозанд. Одатан дарозии гаҳвора аз 92 см то 1-1,5 м, бараш 35- 45 см ва баландиаш 50 - 60 см мешавад. Гаҳвора аз даста ва тахт чӯба иборат буда, поёнтари тахтчӯбаро барои тубак (сиба) сӯрох мекунанд. Даста бо тахтчӯба аз ду тараф бо чанбари нимдоира васл мешавад. Барои муҳофизати сар ва пойи кӯдак ба дохили чанбар ба тарзи амудӣ чӯбакҳо мегузоранд. Чӯби дастбанд ва побанд дар зери гаҳвора дар байни ду поя ё зерчӯби паҳлӯи гаҳвора гузошта мешавад. Даставу чанбарҳо ва қасабаи гаҳвораро наққошиву кандакорӣ мекунанд ва бо кандакориҳо ороиш медиҳанд. Барои бозии кӯдак дар ҷо-ҷои даста бозича, ғилдиракчаҳои кунгурадори чӯбӣ ва ҳар гуна марҷону зангӯлачаҳо меовезанд.
Гаҷги Пошткуҳ

Гаҷҷи Пошткӯҳ 1 деҳаест дар ноҳияи Пошткӯҳи Шамил, ноҳияи Шамил, Шаҳристони Бандар Аббос, устони Ҳурмузгон, Эрон. Дар барӯйхатгирии соли 2006, аҳолии он 153 нафар, дар 39 фа Оила дар сар Ҳанаян Лейн Гаҷге Пошткух мил.2 Иқтибосҳо:.:..0138522.:..?-273851564340::.6475,56.727778.
Гаҳворапӯш

Гаҳворапӯш — ҷиҳози гаҳвора, ки аз матоъи гуногун (асосан аз фаранг, махмал, духоба, шоҳӣ ва ғайра) медӯзанд. Гаҳворапӯш зимистона ва тобистона мешавад. Гаҳворапӯши зимистониро аз матоъи бадошти гарм (махмал) ва патдор, тобистониро аз матоъи сабуку нафис ва бе пахта (фақат як абраву астар) медӯзанд. Агар матоъ якранг бошад, онро ҳатман гулдӯзӣ мекунанд. Гаҳворапӯшро баъзан зардӯзӣ ҳам мекунанд. Аз рӯйи анъана ва расму ойини ниёгон рӯзи гаҳворабандон баъди ба гаҳвора бастани тифл ба болои гаҳворапӯш 7 қабат чиз (дастархон, пӯстак, ҷойнамоз, кӯрпа, дос ва ғайра) мепартоянд. Пеш онҳое, ки тифли дардманд доштанд, Гаҳворапӯшро аз қуроқ медӯхтанд ва умед доштанд, ки бо ин роҳ тифлро аз дард наҷот диҳанд.
Гаҷиев Хонлар Ҷаводович

Гаҷиев Хонлар Ҷаводович (27.11.1903, шаҳри Шӯша, Озарбойҷон – 1969, Боку) — ҷарроҳ, доктори илмҳои тиб, профессор, Ходими хизматнишондодаи илми ҶШС Тоҷикстон. Зиндагинома Соли 1927 факултаи тиббии Университети давлатии Осиёи Миёна (Тошканд)-ро хатм карда, ба Тоҷикистон омадааст. Духтури бунгоҳи тиббии ноҳияи Ховалинг ва беморхонаи ҷумҳуриявӣ (1927–30), ассистент ва дотсенти Институти тиббии Боку (1930–38), мудири яке аз беморхонаҳои Маскав (1939–41), духтури ҳарбӣ дар набардгоҳи ҶБВ (1941–45). Баъди поёни ҷанг ба Тоҷикистон баргашта, аз соли 1945 то 1961 мудири кафедраи ҷарроҳии госпиталии Институти давлатии тиббии Тоҷикистон буд. Аз соли 1961 дар Институти давлатии тиббии Боку кор кардааст. Солҳои 1947–61 сарҷарроҳи Вазорати тандурустии Тоҷикистон буд. Перомуни бемориҳои ҷоғар, санги масона, амалиёти ҷарроҳӣ 60 таълифот дорад. Осор.
Гвадалквивир

Гвадалквивир — аз ҷиҳати дарозӣ дуюмин (баъди Эбро) дарё дар ҷануби Испониё. Дарозиаш 560 км, масоҳати ҳавзааш 57 ҳазор км. Саробаш дар кӯҳҳои Андалус. Аз пастии Андалус ҷорӣ шуда, ба халиҷи Кадис дар уқёнуси Атлантик мерезад. Поинтар аз ш. Кория-дел- Рио ба се шохоби бузург ҷудо шуда, пеш аз резиш ба халиҷ боз ба як маҷро табдил меёбад. Бараш дар маҷрои мобайнӣ м. Манбааш борон, давраи обхезиаш феврал — март. Сарфи миёнаи об 164 м3с. То ш. Кордова киштигард аст. Шохобҳои калонаш: аз чап — Гидианаи Хурд, Хенил; аз рост — Гвадалимар, Уэлва. Дар ҳавзаи Гвадалквивир НБО воқеъ аст, барои обёрӣ истифода мешавад. Дар наздикии резишгоҳ Боғи миллии Доняна воқеъ гардидааст. Дар соҳилҳои Гвадалквивир шаҳрҳои Қуртуба, Севиля, Санлукар-де-Баррамеда ҷойгиранд.
Гваделупа (ҷазира)

Гваделупа — ҷазира дар гурӯҳи ҷазираҳои Антили Хурд дар Вест-Индия. Масоҳаташ 1703 км.Якҷо бо ҷазираҳои ҳамшафаташ "департаменти дур"-и Гваделупаи Фаронсаро ташкил медиҳад. Гарданаи танг 2 қисмати ҷазира: Бас-Тер ва Гранд-Терро ба ҳам мепайвандад. Бас-Тер аз ҷинсҳои вулканӣ таркиб ёфтааст. Баландиаш то 1467 м (вулкани оташфишон — қуллаи баландтарини ҷазираҳои Антили Хурд). Гранд-Тер пуштакӯҳи баландиаш то 130 м буда, аз туфсангҳои оҳакӣ ва вулкании неогенӣ ташаккул ёфтааст. Дарёҳои доимӣ надорад, чунки об ба тарқишҳои оҳаксангҳо меравад. Иқлимаш тропикӣ, пассатӣ (хушк), гарм ва рутубатнок. Миқдори бориши солона — мм. Кӯҳҳоро бешаҳои тропикии серрутубат (дарахти нахл, фарнҳои дарахтмонанд) пӯшонидаанд. Ҷазираро 4 ноябри 1493 Х. Колумб кашф кардааст. Гваделупаро одамони маҳаллӣ (таҳҷойӣ) Карукера ("Ҷазираи Обҳои Сурх") меномиданд. Х. Колумб онро ба шарафи Марияи Муқаддас Гаудалупа Санта-Мария-де Гваделупа д Эстремадура номида буд. Бо мурури замон ин ном кӯтоҳ шуда, танҳо як калима — Гваделупа боқӣ монд.
Гигабайт

Гигабайт (ихстсор. Гбайт 1; Гб 2, ихтисораи ҷаҳонӣ.:,) 3 — воҳиди каратии андозагирии миқдори иттилоот. 1 Г 10 9 ё 2 30 1073741824 (мувофиқи пешниҳоди Комиссияи байналмилалии электротехника гибибайт аст). Ишораташ ГБ. Номгӯй ва ишорати воҳиди миқдори иттилоот "байт" (1 байт 8 бит) бо пешванди "Кило", "Мега", "Гига" истифода мешаванд, ки ба зарбкунандаи "2 10", "2 20" ва "2 30" мувофиқат мекунанд (1 Кбайт1024 байт, 1 Мбайт1024 Кбайт, 1 Гбайт1024 Мбайт). Пешвандҳои мазкур бо ҳарфи калон навишта мешаванд. Истифодаи ишорати байналмилалии воҳиди иттилоот бо пешвандҳои "К", "М", ", ки стандарти Комиссияи байналмилалии электротехникӣ МЭК 60027-2 тавсия додааст, иҷозат дода шудааст. Ҳангоми истифодаи Г. (10 9 ё 2 30) баъзан харидорони маҳсулоти компютерӣ (курсҳои дурушт ва кортҳои флеш-хотирот) душворӣ мекашанд. Маъмулан дар маснуот ҳаҷми воқеии он, мас., 1 гигабайт (10 9) ишорат мешавад, харидор баъзан гумон мекунад, ки маснуот ҳаҷми 1 гигибайт (2 30) дошта, ин ҳолат боиси нофаҳмию ноҳинҷорӣ мегардад. Дар забон (сленг)-и компютерӣ истилоҳи гигабайтроро ба калимаҳои гектар, гиг ва ҳатто гиббон низ иваз мекунанд.
Гвазда (ноҳияи Бутурлинов, Воронеж)

Гвазда — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бутурлинов, ки дар вилояти Воронеж қарор дорад, дохил мешавад.
Гбач (ноҳияи Холмогор)

Гбач — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Холмогор, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 2. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Гвадалаҳара

Гвадалаҳара, Гуадалаҷара — шаҳр дар маркази Мексика, маркази маъмурии иёлати Халиско. Дар водии дарёи Рио-Гранде-де-Сантяго, дар баландии 1524 м аз с. б. воқеъ гардидааст. Масоҳаташ 151 км. Аҳолиаш 1,5 млн нафар (2014, бо аҳолии атрофаш 4,5 млн нафар). Соли 1530 бунёд ёфтааст, мавқеашро ду бор иваз кардааст. Аз соли 1542 дар ҷойи имрӯзааш, дар водии Атемахак воқеъ аст. Аз соли 1560 пойтахти музофоти мустамликаи испании Галисаи Нав. Соли 1810 М. Идалго дар Г. ҳукумати инқилобӣ таъсис намуд, вале соли 1811 аз тарафи испаниҳо барҳам дода шуд. Баъди соли 1945 саноат дар Г. тараққӣ кард. Г. маркази муҳимми савдо ва саноати мамлакат аст. Маркази технологияи нав (корхонаҳои ширкатҳо ва иттиҳодияҳои,,,,,, фаъолият доранд). Саноати автомобилҳо, истеҳсоли компютерҳо, кимиё, мебел, бофандагӣ, дӯзандагӣ, чарму пойафзор, хӯрокворӣ, аз ҳунарҳои датӣ, истеҳсоли маснуоти шишагӣ, сафолӣ, заргарӣ, кулоҳи мексикоии самбреро рушд кардааст. Маркази роҳҳои автомобилгард ва р.о. Фурудгоҳи байналмилалии Дон Мигел Идалго (17 км ҷанубтари шаҳр) ва фурудгоҳи маҳаллии Костиля, ду хатти трамвайи баландсуръат дорад. Дар Г. осори меъмории давраи мустамликадории Испания боқӣ мондаанд: масҷиди ҷомеи Бибӣ Марям Успения, қасрҳои губернатор ва адлия, калисоҳои Ла Мерсед, Модархудои Муқаддас дел-Кармен, Арансасу, Сан- Франсиско. Осорхонаҳои палеонтологӣ, кишваршиносӣ, суробҳои мумӣ, меъмории ғарби Мексика, осорхона-устохонаи рассом Х. К. Ороско, театри Деголядо, оркестри симфонӣ, Донишгоҳи Гвадалахара, боғи ҳайвонот дорад. Дар музофоти Г. дараи Барранка де Облатос (дараи "роҳибон"), шаршараи Кола де Кабалйо ("думи асп"), базиликаи Сапонан, маркази ҳунарҳои кулолии Тлакепаке ҷойгиранд. Дар наздикии Г. шаҳраки Текила — ватани машруботи машҳури мексикагӣ "текила" воқеъ аст.
Гвалберту Биоруел

Гвалберту Биоруел (декабр 1908 (1908-12-15) таваллуд шудааст - 21 июл и 1946 вафот кардааст) — сарбоз ва сиёсатмадор аз Боливия буд, ки 46-умин президенти ин кишвар буд. Вай 21 июли соли 1946 дар шахри Ла -Пас кушта шуд.
Гвардейский (ноҳияи Клет, Волгоград)

Гвардейский — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Клет, ки дар вилояти Волгоград қарор дорад, дохил мешавад.
Гвардия (бошгоҳи футбол, Душанбе)

Гвардия — собиқ бошгоҳи футбол дар Душанбе. Солҳои 2007-2009 ва 2011-2012 дар Лигаи олии футболи Тоҷикистон бозӣ кардааст. Таърих На дертар аз соли 2005 таъсис ёфтааст. Дар мавсими соли 2005 дар қатори аутсайдерҳои Лигаи якуми Тоҷикистон қарор дошт ва соли 2006 дар ин мусобиқа ягон бозиро набохт, мақоми дуюмро касб кард. Соли 2007 ӯ дар Лигаи олӣ дебюти худро анҷом дод, аммо баромадаш бениҳоят бебарор буд – 1 ғалаба дар 20 бозӣ ва ҷои пеш аз охиринро гирифт. Дар мавсимҳои 2008 ва 2009 "Гвардия" дар ҷои 9-уми ҷадвал қарор гирифт. Дар соли 2010, бошгоҳ боз дар Лигаи якум бозӣ кард, ки он дар мобайн қарор гирифт. Аммо дар мавсими соли 2011 "Гвардия" ба рӯйхати иштирокчиёни Лигаи олӣ шомил шуда буд, ки дар он ҷои охирин, 11-умро гирифт. Соли 2012 вай пеш аз охирин буд, вале дар Ҷоми Тоҷикистон ба нимфинал баромад. Дар охири мавсими соли 2012, дастаи калонсолон пароканда карда шуд, аммо бошгоҳ дар сатҳи кӯдакон-наврасон мавҷудияти худро идома дод. Мураббиён Ҷадвали бозиҳо.
Гвардейск

Гвардейск — шаҳрест дар вилояти Калининград дар Русия аст. ҳолиаш 14572 нафар аст.
Гвардия

Гвардия ("посбон, ҳифз, ҳимоя") — дар қадим лашкарҳои камшуморро, ки барои муҳофизати шахсии сардори давлат ё сардори ҳарбиён хидмат мекарданд, баъдтар қисми мунтахаби ҳарбиро гвардия меномиданд. Таърих Мафҳуми "гвардия" дар Итолиё садаи пайдо шуд. Нахустин полки гвардиявиро Людовики соли 1553 дар Фаронса ташкил кард. Дар давраи шоҳигарии Людовики гвардия на фақат муҳофизи сардори давлат ҳисоб мешуд, балки мактаби ҳарбии афсарҳо низ буд. Инқилоби буржуазии Фаронса (охири садаи) гвардияи шоҳиро барҳам дода, гвардияи миллии буржуазӣ таъсис дод, ки ҳайати он аз ашрофзодагон интихоб мешуд. Соли 1811 Наполеони гвардияи иборат аз 52 000 нафарро ташкил кард, ки ба ҳайати он лашкарҳои пиёда, савора, артиллерӣ ва флоти баҳрӣ дохил буданд. Соли 1871 ба ҷойи артиши доимии Фаронса гвардияи миллии мардумӣ ташкил карда шуд, ки Комунаи Порисро далерона ҳимоя мекард. Умуман то саршавии Ҷанги якуми ҷаҳонӣ аксари артишҳо гвардия доштанд. Дар Русия солҳои Пётри гвардия ташкил кард, ки баъдтар ба гвардияи куҳна ва гвардияи ҷавон тақсим шуд. Ба ҳайати ин гвардияҳо қисмҳои ҳарбӣ ва киштиҳо дохил мешуданд. 18 сентябри 1941 гвардияи шӯравӣ таъсис ёфт, ки солҳои ҶБВ дар мубориза бар зидди душманон қаҳрамониҳои зиёд кардаанд. Дар Тоҷикистон гвардия соли 1995 таъсис ёфтааст.
Гвардеес (ноҳияи Приморск)

Гвардеес — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Приморск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.